**Oddeľovania zložiek zmesí**

Zložky zmesí môžeme od seba oddeliť viacerými spôsobmi:

**Usadzovanie**

\* Voda zakalená hlinou sa postupne vyčistí tým, že sa hlina usadí – voda sa ***oddelí*** od hliny.

Usadzovaním oddeľujeme zložky suspenzií. Zložka v tuhom skupenstve sa usadí na dne nádoby a kvapalná zložka sa môže opatrne odliať. Napríklad kávový vývar do tortovej plnky alebo zalievaná turecká káva

**Filtrácia**

**\*** Smeti sa pri vysávaní zachytia na filtri vysávača – smeti sa **oddelia** od nasávaného vzduchu.

alebo cestoviny sa zachytia na sitku. Nosenie rúška.



*filtračná aparatúra*

**Odparovanie**

\* Na hodinovom sklíčku odparujeme niekoľko kvapiek minerálnej vody, na sklíčku zostane odparok minerálnych látok – minerálne látky sa **oddelia** od vody. Voda sa odparila.

\*Varenie lekváru z ovocia voda sa odparí.

\*Získavanie soli v prímorských oblastiach.

**Destilácia**

\* Čistá voda sa dá získať aj zo slanej morskej vody tak, že morská voda sa odparuje a vzniknuté pary sa ochladzujú na chladiacej ploche – voda sa **oddelí** od morskej soli. Získaná voda sa nazýva *destilovaná voda*. Vriaca polievka - a na pokrievke sa zachytí len voda, ktorá nemá chuť.

**Kryštalizácia**

\* Pri ochladzovaní horúceho vodného roztoku modrej skalice sa vylúčia kryštáliky modrej skalice – modrá skalica sa **oddelí** od vody.

Kryštalizáciou oddeľujeme zložky roztokov, ak niektorá rozpustená zložka má schopnosť tvoriť kryštály. Takto sa vyrába aj cukor z cukrovej šťavy.

Aj v domácnosti používame na oddelenie zložiek rôzne vhodné spôsoby :

- napučanie fazule na polievku, stáčanie vína ............................odlišná vlastnosť zložiek ................

- vysávanie a cedenie cestovín cez sitko ............................ odlišná vlastnosť zložiek ................

- príprava čaju a kávy ....................................... odlišná vlastnosť zložiek ................

- pokus z fyziky na prípravu kryštálov soli ...................................... odlišná vlastnosť zložiek ................

- získavanie bravčovej masti zo slaniny .................................. odlišná vlastnosť zložiek ................

- čistenie šiat v čistiarni .......................... odlišná vlastnosť zložiek ................